OPŠTINSKOM SUDU U VALjEVU
Valjevo
Predlagači :
FILIP PERIĆ , od oca Nikole iz Valjeva , ul. Kapetana Koče 9 , s jedne strane , kojeg zastupa adv. Bojan Tadić iz Valjeva , po specijalnom punomoćju u prilogu
LIDIJA PERIĆ , rođ. Ant , od oca Dragana , iz Valjeva , ul. Kapetana Koče 9 , s druge strane ,
Predlog Za Sporazumni Razvod Braka
Predlagači su zaključili brak na dan 27. novembra 1999. godine u Valjevu , gde je isti i uveden u MKV pod tekućim brojem 0500 za godinu 1999.
U braku su stekli mal. Marinu PERIĆ rođenu 30. marta 2000. godine .
Dokaz :
- Izvod iz matične knjige venčanih od 16. 08. 2006. godine
- Fotokopije ličnih karata i za jednog i za drugog predlagača
- Izvod iz matične knjige rođenih za dete Marinu PERIĆ
Predlagači su , s obzirom na ozbiljno i trajno poremećene bračne odnose , odlučili da razvedu svoj brak i da mirno i sporazumno urede svoje lične , roditeljske i imovinske odnose , svesni potrebe da i nakon razvoda braka , njihovo zajedničko dete treba da bude materijalno i porodično zbrinuto i u kontaktu sa oba roditelja .
Predlagači su se sporazumeli da mal. Marina PERIĆ bude poverena na čuvanje , staranje i vaspitanje majci Lidiji , s obzirom na njen uzrast i činjenicu da je otac deteta na radu u inostranstvu .
Oba roditelja će doprinositi izdržavanju deteta .
Otac deteta , predlagač FILIP , će nastojati da maksimalno materijalno pomaže svoje dete tako što će na ime mesečnog iznosa izdržavanja plaćati 500 - EUR .
U tom smislu predlagači su zaključili i poseban Sporazum o razvodu braka , o vršenju roditeljskog prava i o deobi zajedničke imovine i isti sudski overili , pa mole sud da isti uzme u obzir i unese u presudu o razvodu braka .
Dokaz :
- Sporazum o razvodu braka , o vršenju roditeljskog prava i o deobi zajedničke imovine od 25. oktobra 2006. g.
Imajući sve to u vidu , predlagači saglasno predlažu sudu da provede postupak u ovoj pravnoj stvari i da u skladu sa čl. 40 , 210. stav 2. i 225. Porodičnog zakona , razvede brak između predlagača donošenjem presude , koja glasi :
Presuda
Brak FILIPA PERIĆA , rođenog 5. maja 1972. godine u Valjevu , od oca Nikole PERIĆa i majke Rade PERIĆ rođene Agić , i LIDIJE PERIĆ rođ. Ant , rođene 2. februara 1972. godine u Valjevu , od oca Dragana Anta i majke Marije Ant , zaključen 27. novembra 1999. godine u Valjevu , gde je isti i uveden u MKV pod tekućim brojem 0500 za godinu 1999. , RAZVODI SE na osnovu člana 40. Porodičnog zakona Republike Srbije .
Zajedničko dete predlagača mal. Marina PERIĆ , rođena 30. 03. 2000. godine poverava se na čuvanje i vaspitanje majci Lidiji PERIĆ .
Predlagač FILIP PERIĆ se obavezuje da na ime svog doprinosa za izdržavanja mal. ćerke Marine Perić mesečno plaća 500 EUR , počev od dana donošenja ove presude pa ubuduće , svakog prvog do petog u mesecu za tekući mesec , isplatom na tekući račun zakonske zastupnice maloletnog deteta , majke Lidije PERIĆ , rođene Ant otvoren kod banke broj 200-0000000123456-05 .
Predlagač FILIP PERIĆ ima pravo da viđa svoje dete mal. Marinu Perić kada želi , s tim što će dete s ocem provoditi tri sedmice odmora godišnje u zemlji ili inostranstvu , a po prethodnoj najavi majci deteta .
Utvrđuje se da su predlagači Filip Perić i Lidija Perić rođ. Ant suvlasnici sa ½ idealnog dela na stanu broj 10 na drugom spratu zgrade u ulici Ibarska 2 u Valjevu .
Pokretne stvari domaćinstva nabrojane u Sporazumu o deobi zajedničke imovine i zajednička novčana sredstva predlagača u iznosu od 20.000 EUR-a pripadaju isključivo u svojinu Lidiji Perić rođ. - Ant .
u Valjevu , 25. oktobra 2006. godine
Predlagači
_____________________ _____________________
FILIP PERIĆ Lidija PERIĆ
JMBG 111962173415 JMBG 1102970715232